**Keuhkojen alueen toimenpiteet ultraääniohjauksella**

**Ajanvaraus**  \_\_\_ . \_\_\_ .20 \_\_\_  klo  \_\_\_ : \_\_\_

Ilmoittaudu sinua hoitavassa yksikössä / päiväsairaalassa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Tutkimuspaikka**

Kainuun keskussairaala, Kuvantaminen.

Jätä korut ja muut arvoesineet kotiin. Päivystyksenä tulevien potilaiden kiireellisyys saattaa aiheuttaa muutoksia tutkimusaikaan.

**Tutkimukseen valmistautuminen**

Toimenpidettä varten sinusta otetaan veren hyytymiseen liittyviä laboratoriokokeita, jotka eivät saa olla yli 4-5 vuorokautta vanhempia.

Mikäli sinulla on veren hyytymiseen vaikuttava lääkitys, tai käytät veren hyytymiseen mahdollisesti vaikuttavia itsehoito- tai luontaistuotevalmisteita, kuten neidonhiuspuu-, kiinankarhuputki-, kalaöljy-, omegavalmisteet tai valkosipuliuutteet, niiden tauot suunnitellaan ajanvarauksen yhteydessä. Muut päivittäiset lääkärin määräämät lääkkeet saat ottaa pienen nestemäärän kanssa.

Sinun tulee olla syömättä ja juomatta **4 tuntia** ennen toimenpidettä.

**Tutkimuksen kulku**

Sinulle laitetaan hoitavassa yksikössä suonikanyyli ja kuljetetaan sängyllä kuvantamisen yksikköön toimenpiteeseen. Toimenpidealueen iho puhdistetaan ja puudutetaan. Radiologi suorittaa toimenpiteen ultraääniohjauksessa. Toimenpide kestää n. ½ tuntia.

**Jälkitoimenpiteet**

Sinua tarkkaillaan toimenpiteen jälkeen 4-6 tuntia hoitavassa yksikössä (verenpaineen ja pulssin tarkkailu). Toimenpiteen jälkeen saat syödä ja juoda.

Tutkimustulokset saat lähettävästä yksiköstä sovittuna vastaanotto- tai soittoaikana.

**Yhteystiedot**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon: \_\_\_\_\_\_\_\_\_\_\_\_\_\_\_\_\_\_\_

Kuvantamisessa on käytössä omasoteviestit. Vastaamme viesteihin 1-3 arkipäivän sisällä. Kuvantamisessa on käytössä myös takaisinsoittojärjestelmä, puh. 040 153 3240. Soit­toai­kam­me on maa­nan­tais­ta tors­tai­hin kel­lo 7:30 – 16 sekä per­jan­tai­sin ja ar­ki­py­hien aat­toi­na kel­lo 7:30 – 15. Soitamme sinulle takaisin samana päivänä tai viimeistään seuraavan työpäivän aikana.